Fondacioni Dritan Hoxha

Fondacioni Mediatik Dritan Hoxha është një organizatë shqiptare për stimulimin e tregut mediatik në Shqipëri, e themeluar në dhjetor 2010 nga familja Hoxha në kuadër të kompanisë Top Media. Emërtohet pas themeluesit të ndjerë, Dritan Hoxhës, familja e të cilit zotëron Top Channel. Për këtë qëllim, organizata ndihmon në nxitjen e gazetarëve vendas, si dhe mirënjohjen e njerëzve me kontribute të vlefshme në kulturën dhe shoqërinë shqiptare. Ajo edhe mban aksione bamirëse për të ndihmuar njerëzit në nevojë.

 Historiku 
Fondacioni Mediatik Dritan Hoxha u krijua në dhjetor të vitit 2010 dhe mban emrin e themeluesit të Top Media Group për të nderuar kontributin e tij në fushën e mediave audio-vizive në Shqipëri. Ky fondacion synon të mbështesë zhvillimin e sektorit medial në vend dhe të promovojë vlera kulturore dhe mediatike. Ai u themelua me mbështetje nga familja dhe bashkëpunëtorët e Dritan Hoxhës, me qëllimin për të kontribuar në avancimin e standardeve dhe praktikave në këtë fushë.

 Misioni 

Misioni i Fondacionit Dritan Hoxha është të kontribuojë në forcimin e medias dhe përmirësimin e standardeve të gazetarisë, duke promovuar transparencën dhe llogaridhënien në informim,për një shoqëri shqiptare të orientuar edhe më shumë nga kultura, arti, komunikimi, zhvillimi mediatik, nëpërmjet talentit dhe inovacionit. 

 Aktivitete 

Fondacioni angazhohet në aktivitete të ndryshme ku përfshihen:
 Trajnime për gazetarët dhe profesionistët e tjerë të mediave.
 Projekte për promovimin e kulturës dhe artit.
 Krijimin e platformave për diskutimin e temave të rëndësishme shoqërore.
 Forumet e medias për diskutimin e çështjeve aktuale.
 Iniciativa për zhvillimin e talentëve të rinj në media.
 Mbështetje për projekte artistike dhe kulturore.

 Projekte televizive  

 StarTop (2022) - Ide të reja në teknologji, shpikje, aplikacione, sipërmarrje inovatore dhe ato që i ndihmojnë në rrugën drejt suksesit. Autore: Ledja Liku, udhëhequr nga Eno Popi 
 Në Sofrën Shqiptare (2024) - Një udhëtim në çdo skaj të vendit për shijuar kulinarinë vendase, një nga segmentet më dinamike të turizmit që mbart vlera tradicionale. Udhëhequr nga Doris Sallaku 
 Jashtë Vijës së Verdhë (2024) - Cikël reportazhesh që kanë në fokus zonat jashtë vijës së verdhë të kryeqytetit. Udhëhequr nga Ardi Pulaj

 Lidhje të jashtme 



 Referime 

Kategoria:Fondacione
Kategoria:Top Media
Kategoria:Top Channel
Kategoria:Themelime në 2010